Wii

Wii 係任天堂繼 GameCube 之後，推出嘅第五代家用遊戲機。Wii 已經響 2006年11月19號喺北美正式發售，並且喺四個月之內全球發售。

繼紅白機、超級任天堂、任天堂64及「GameCube」後，任天堂所推出嘅第五部家用遊戲機，佢嘅特徵係前所未見嘅控制器使用方法、前代遊戲主機軟體下載販賣及待機時網路連線等。

任天堂於2006年4月27號喺佢嘅正式網站宣佈正式嘅名。

『Wii』聽起嚟似係『we』，發音亦一樣，強調該主機老少咸宜、可以畀一家大細都樂在其中嘅概念。個名嘅「ii」唔單止象徵著佢獨特設計嘅控制器，也代表啲人聚埋一齊同樂嘅形象。

開發代號為「Revolution」，故此 Wii 本體同周邊製品型號嘅開頭都係「RVL」。

技術參數 
 CPU：IBM CPU 代號「百老滙」729 MHz
 GPU：NECGPU 代號「荷李活」243 MHz
 儲存：内置512MB快閃記憶體，支持SD卡，最大 2GB
 通信功能：IEEE 802.11b/g對應及任天堂獨自協議對應，USB接口X2
 視像：480p，480i分辨率，D端子，S端子，RGB色差端子，AV端子

控制器 
Wii 嘅標準控制器叫「Wii遙控器」，好似遙控器嘅控制裝置。其他重有利用外接擴充端子，以有線連接方式連接使用嘅雙節棍同傳統控制器。

Wii有另一個控制器，叫Wii方向盤，同孖寶賽車Wii一齊賣。將Wii遙控器嵌落去就可以當軚盤用。

2007年，任天堂出Wii平衡板，畀人用嚟玩Wii Fit。

拎 

任天堂Wii官方網頁
 Nintendo.com Official Nintendo Revolution page
 IGN.com IGN coverage of the Revolution
 Gamespot.com Gamespot coverage of the Revolution
 1UP.com: "The Revolution Begins Now" In-depth article about the Revolution
 1UP.com: "I Want to Believe" Information regarding the fake Nintendo Revolution video "Nintendo ON"
 1UP.com "Wii Games Ranking"

家用遊戲機
任天堂遊戲機